經數: 一八八七

經名: 法界圖記叢髓錄卷下之一

頁數: 七五一

上	欄

眞如海之海印也. 三者一念不生之帝釋. 升

一行三昧須彌頂. 與妄想阿修羅相戰之時.

無 相無分別像. 現於不二實相海之海印

也. 四者二佛刹微塵數劫歷修之帝釋. 升

總相須彌頂. 與遍計阿修羅相戰之時. 十

種普法像. 現於世界海之海印也. 五者十

佛之帝釋. 升法性須彌頂. 與無住實相阿

修羅相戰之時. 三種世間像. 現於國土海

之海印也(已上)此五之中. 前三如次始終頓

也. 後二如次外化內證也. 於此加論約因

海印. 應有六種. 謂普賢之帝釋. 升解行須

彌頂. 與百障阿修羅相戰之時. 無盡普法

像. 現於錠光□○鏡之海印也. 若約前三

重意. 則三乘隨分亦論海印也. 而言三乘

皆是海印定外所說者. 約一乘海印云耳

淸□釋海印云. 以十義釋之. 表無盡之用.

一無心能現義. 二現無所現義. 三能現與

所現非一義. 四非異義. 五無去來義. 六廣

大義. 七普現前. 八頓現義. 九常現前. 十非

現現義

大記云. 如意者. 從喩得名. 乃至無不如意等

者. 猶如如意珠王. 無福德人得之. 則變爲毒

蛇. 反害其人. 若有福德之人得. 則隨其意樂.

雨無盡寶廣施貧人. 一乘普法義理亦爾. 若

無圓信下劣之機聞之. 則執己情見生疑起

謗. 反墮惡道受無盡苦. 若有大心正信之人

聞之. 則□聞卽信. 卽得一乘稱性之益. 廣利

自他. 無不如意也

見聞一乘(至)如五乘說. 大記云. 行者者. 謂見

中	欄

一乘乘普法已去. 未滿圓證普法等者. 若約

無住別敎. 則見聞卽是圓證. 今約寄位故. 云

見聞一乘乃至云未滿圓證普法等也

古記云. 三生有多重. 一約報則過去見聞.

現在解行. 未來證入. 二約界則界內見聞.

出世得法. 出出世證成. 又界內通見聞解

行. 出世得法出出世證成. 三約自分勝進.

則十信已前見聞. 十信解行. 十信滿心勝

進證入. 四約信解增長門. 則十信見聞. 三

賢解行. 十地證入. 五約比證. 則地前見聞.

從初地至七地解行. 八地以上證入. 六約

一乘三乘. 則四地見聞. 五六七地解行. 八

地證入. 七約五乘配門一乘義. 則八地見

聞. 九地解行. 第十地證入. 八約知識. 則文

殊爲見聞. 德雲以去能行. 彌勒告云. 當來

見我爲證入. 又普賢知識爲證果海也

智通記云. 問見聞等三位普法正位耶. 答.

不也. 但從三乘作是說耳. 若普法正法卽

無位無不位. 一切六道三界法界法門. 無

不普法正位. 又一位一切位. 一切位一位.

如位法門. 一切行敎義等法門. 亦爾. 可思.

問若爾普法中以何爲始. 答. 得一法門以

爲始. 此則與終無別也

大宗地玄文論云. 無超次第漸轉位者. 偈

云. 五十一位中. 如次無超轉. 一中具一

切. 名爲漸轉位. 論釋曰. 唯一行者. 五十一

種別相位中. 如其次第. 無超過法也. 無餘

究竟總持位者. 偈曰. 五十一位中. 隨其先

得入. 攝一切一切. 各無餘究竟. 論釋曰. 五

下	欄

十一位別相中. 或有行者. 以信趣入. 或有

行者. 以眞如地趣入. 或有行者. 以大極地

趣入(云云)等. 隨先得入盡攝一切. 一切位

地究竟無餘. 亦無移轉亦無出入. 一一白

白也. 周遍圓滿廣大位者. 偈曰. 五十一種

位. 無前後一時. 俱轉俱行故. 名周遍圓滿.

論釋曰. 五十一位無有前後. 一時俱轉俱

行. 無有所餘. 亦五十一別相位中. 所有無

量無邊諸位. 無有前後. 一時俱轉一時俱

行. 橫轉無向道人也. 一切諸法俱非位者.

偈曰. 諸無量無邊. 一切種種位. 皆悉非建

立. 名俱非位地論釋曰. 非因非果等(云云)

以其非義立爲位故也. 一切諸法俱是位

者. 偈曰. 一切種法. 無非金剛身. 以一身

義故. 名爲俱是門. 論釋曰. 是名無病道人

也. 一身金剛寶輪山王. 其相云何. 偈曰.

漸是盡非滿. 一時及前後. 與俱幷俱非. 一

異時處轉

大記云. 五乘總是入一乘攝以一乘所流一

乘所目一乘方便故者. 言所流者. 猶如百川.

無不從彼大海而流. 三乘五乘等一切諸法.

無不從本一乘而流成也. 所目者. 約三乘則

爲眼目之義也. 約一乘則爲名目之義也. 言

三乘中爲眼目者. 其所熏習一切諸法. 全是

一乘普法故. 以此卽爲入花嚴普法之眼目

也. 一乘中爲名目者. 若約無生佛法. 則不可

名目. 然爲機緣. 以諸名字題目而示也. 方便

者. 猶如欲登高堂. 勇疾之一躍便登. 如其

末者敎令退. 行三四步許. 從□步時. 已得升

經數: 一八八七

經名: 法界圖記叢髓錄卷下之一

頁數: 七五二

上	欄

堂之力. 如是上根之人. 一聞普法直入一乘.

中下之根未能直入一乘普法. 佛以大悲施

設三乘. 爲入一乘之方便也. 所流所目約緣

起道理語者. 非謂大緣起道理也. 一乘之法.

於機緣中起故也. 方便者約智語者. 約下敎

機. 知自三乘是假施設. □入一乘之智云云.

亦可約聖者意者. 能化大聖. 以善方便. 於一

乘中分說三乘. 引中下根入本一乘之意也.

是故云約聖者意說. 何以故. 以善巧方便接

引衆生故

十句章記云. 所目者是此經所流. 方便等

者是下四敎也. 問. 於機緣中起者. 約何機

緣耶. 答. 下敎機緣也. 問. 若爾. 所目亦是

下敎耶. 答. 花嚴經中. 所目之法向外而流.

於下敎機緣中起也. 爲欲現此緣中所起

下敎之法. 本是花嚴經中所目故. 所以幷

論所目耳

大記云. 如五乘說人法因果乃至准例如是

等者. 五乘則三乘小乘人天乘也. 准例如

是等者. 隨機緣而五乘雖別. 其五乘法與一

乘不異也. 謂前約隨機. 所分五乘論行者已.

此中約其法. 則准例可知也. 一云. 非約一乘

十種普法言准例也. 約五乘中. 所有人法等

云耳. 謂如攝五乘入一乘中. 其五乘所有人

法等. 亦得總攝入一乘故也

所謂五乘(至)勝妙能也. 大記云. 問. 所謂五乘

等法. 爲是能詮敎法耶. 爲是所詮之義耶. 等

者此下有七重問答. 此初問答中問意. 欲現

五乘敎外. 別有離言絶相之旨故也. 又欲現

中	欄

彼五乘敎法. 卽是離名相之所詮故問也. 答

意則古德云. 此是將彼黃葉卽正眞金. 如是

指誨之處也. 古辭云. 曉師遇相和尙決疑有

三. 謂一始覺同本覺. 爲凡爲聖之義. 二濕過

海種種心之義. 三此能詮所詮皆在言中之

處也. 曉師之意. 則謂下敎中實有法體. 及見

此文乃知. 能詮所詮皆在言中. 無實法體也.

問. 此能詮能詮皆在言中者. 立在何處云耶.

答. 普賢爲所流所目之機. 於無生無名處. 以

種種名題目. 於此時中能詮所詮成差別故.

約此處云皆在言中也. 又進此而云. 佛乃向

外爲山王機常說遍說故. 於此時十玄十法

具足自在. 然亦望上十佛內證. 則猶是與敎

相應故. 約此處亦得. 可云皆在言中也. 以大

慈悲本願力故. 乃至施設言敎等者. 諸佛世

尊. 從性海分發大悲願. 以自證法外向機心.

起二言說. 謂法界門中. 說世界海成敗淸淨

智等. 不思議般若門中. 說佛國土不可思議

也. 此二言說雖普賢文殊出定以去. 然依至

相果地. 五海十智之義. 則奮迅定中. 起此言

說也. 是故佛土不思議之言稱於內證土海.

而起普賢文殊等. 稱此言說而證故. 云親證

證分. 故此門中. 佛與菩薩一相續也. 是故云

向內則十佛. 向外則普賢也. 問. 普賢內證之

淨藏三昧. 是佛外向也. 何故向內則十佛. 向

外則普賢故. 是一相續也耶. 答. 佛外向際□

普賢圓因. 此圓因向內則是十佛故. 云一相

續也

法記云. 本願力者. 佛修因時. 卽發誓. 念我

下	欄

當成佛. 爲三乘機. 施設敎已. 不令住跡. 要必

□入一乘實體. 如是起願也. 法如是者. 三世

諸佛成正覺時. 法爾如是起此願也

大記云. 第二問答. 問中證敎兩法常在二邊

過者. 前云. 所詮之法言相不及. 又云. 一切諸

法皆悉在言故. 牒其二言起此問也. 答中先

擧二義正答. 所以得知者重問. 遍計無相下.

重答也

法記云. 證敎兩法舊來中. 道一無分別者. 猶

如水中現. 現諸像在水邊. 人但見其水與像

別異. 只由不以其水爲眼故也. 如是若不以

海印爲眼則不見三世間法卽是海印. 若以

海印爲眼目. 則得見諸法卽海印體. 海印所

現三世間是敎分也. 攝三世間之海印. 卽是

證分也. 是故云證敎二法一無分別也. 遍計

無相依他無生. 眞實無性三種自性. 常在中

道等者. 三性是敎. 三無性是證. 是故具證敎

也. 若約情云遍計無相. 是實執之無. 非似有

之無. 依他無生是似有之無. 非自體空. 圓成

無性是自體空. 非緣之無性. 是故遣三性現

三無性也. 若約理云. 只是一眞卽是無相. 卽

是無性等故卽不可分. 此是遣遍計之無相.

此是遣依他之無生等. 故三無性卽一際也.

但依一眞所分三故. 三性亦一際也. 是故云

三種自性常在中道也. 若約樹林論. 則是詮

旨三性故初敎也. 若約析金爲三. 論三性則

有詮旨三性義. 又有熟敎中義. 若約以□分

三. 論三性別當熟敎宗. 若約分虛空爲三而

論三性. 則當同敎一乘也. 就第二義中. 以金

經數: 一八八七

經名: 法界圖記叢髓錄卷下之一

頁數: 七五三

上	欄

分於三處處別者. 是三性. 隨其處別金像亦

別者. 是三無性. 此則有重故. 是詮旨三性也.

若約金體. 則三處之金唯一種者. 是三無性

也. 三處金像是一金所成是三性也. 此義當

熟敎也. 就第三義中. 分□爲三者是三性.

三器之□體德齊一者. 三無性也. 若約理實.

則三性者. 初敎之中. 隨分而論熟敎之初. 究

竟而論熟敎之終不用也. 同敎一乘中. 欲引

三乘習三性之人. 依其所習三性之軌. 且分

大空以爲三□. 故擧一全收不可分也

眞記云. 遍計無相依他無生. 乃至三法以外

更無證敎者. 直辨一乘證敎最難故. 寄彼熟

敎所論三性示此義也. 就一遍計無相中. 有

解門行門也. 解門者. 離遍計情有. 入依他似

有等也. 行門者. 情有卽是眞位也. 故康藏云.

緣無別緣以體盡緣. 是故差別緣起卽是甚

深土海也

大記云. 第三問答中問意. 則因前聖者隨遍

計之言. 引論而難也. 答中從初至別義如是

者. 正答言現之. 問若約實說下. 兼答意具之

問也. 言說空花者. 如淨眼人不見空花. 隨其

病眼說其空花. 聖者亦爾. 已達遍計之空. 隨

遍計人建立三性也. 一云. 此空花喩通於五

敎. 謂小乘中說人空之空花. 乃至頓敎中說

二念不生之空花. 一乘之中不動空花遍計.

卽是普賢無住別敎究竟法也

法記云. 三種自性皆是凡夫境界者. 依他圓

成非凡夫境. 然爲說示此是遍計. 此是依圓

故. 凡夫得入無性故也. 約解門故別立三無

中	欄

性者. 問. 解門中三無性云何. 答. 理無不及似

有. 無性不及隨緣. 謂熟敎中三界唯是無明

所作. 又云. 眞妄和合所作. 又云. 唯一眞心所

作. 遺此三重所作. 以現滅理故. 遍計之理無

不及眞妄之似有. 此似有之無性不及眞如

之隨緣故也. 約行門故. 三性以外不立三無

性者. 問. 行門中若不別立三無性者. 約何爲

三無性耶. 答. 只由無故得云三無性耳. 若是

有者云何無性耶. 問. 若爾何故六地疏云. 遣

實境滅時. 卽得一分無相性. 無相現故. 唯識

想境□卽不生. 名得無性性. 此是行門唯識

觀耶. 答. 只由遣故. 方知無耳

道身章云. 一乘中. 若非依他無遍計. 則遍

計是果. 依他爲因. 若非遍計無依他. 則依

他是果. 遍計爲因. 如是之義. 卽是緣起耳.

問. 遍計爲緣起者. 燮中有實鬼耶. 答. 燮中

由有爲似鬼及實鬼之義故. 計爲鬼也. 若

燮中無爲實鬼之義. 應無燮中計爲實鬼

故(云云)又云. 遣三性辨三無性. 兩宗不同.

始敎但遣遍計. 又但以所執爲遍計. 能執

之心屬依他攝. 若爾遣三性現三無性者.

何但遣遍計中三性耳. 所謂計靑色等謂

實. 爲遍計遍計. 計能執心爲實. 爲依他中

遍計. 若計圓成爲實. 爲圓成中遍計. 此宗

當解門. 終敎三性皆遣. 亦能計心合爲遍

計. 此當行門. 又云. 合三性一際者. 約三性

卽三無非三之行門. 三性示現三性圓融.

此是方便所趣. 爲現一乘無盡性耳

大記云. 尙二性以外無有眞實等者. 以無相

下	欄

智. 遣遍計所執分別境時. 能取依他□卽

不生. 無相現故. 此外無別圓成實也. 無相

等智現前者. 無相智現. 依他心境皆無故.

云無相等智現也. 無法可對者. 依他無生

眞理現時. 更無圓成眞實故也

法記云. 須解立敎所由者. 前雖已現證敎中

道. 及三性外無三無性之道理. 若不解其立

敎所由. 則不得知此. 是熟敎三性三無性之

中道. 此是一乘之中. 道故也. 又熟敎中雖云

遣三性現三無性. 但融其相令歸眞性耳. 一

乘方云體融眞故. 卽此在前露柱名相. 正是

海印究竟法體故. 云證敎兩法常在中道. 是

故凡於所聞. 愼勿如言取義. 須解所由也

道身章云. 一乘緣起法非情所及. 雖非情

及. 而不遠心. 反情卽是. 問. 反情方便云

何. 答. 方便無量. 而其要者. 隨所見處不

著心. 爲是隨所聞法不取. 如文卽能解其

所由. 又解法實相. 問此言何耶. 答. 凡聖言

起皆機緣之所由. 謂敎是良藥. 能治生病.

若以生可治則以生. 若以不生可治. 則以

不生. 若法定是生不生者. 以生爲是不生.

卽非不生爲是生. 則非是其法不在於生

不生故. 能以生不生. 治病無障

十句章釋第二句云. 二隨文取義有五種

過者(云云)若聞凡名非聖等者. 卽有五過. 一

不正信. 二退勇猛. 三詐他. 四謗佛. 五輕

法也

大記云. 第四問答中. 通據約情約理問. 故以

別不別如次答也. 一云. 前約三性三無性之

經數: 一八八七

經名: 法界圖記叢髓錄卷下之一

頁數: 七五四

上	欄

詮現證敎中道. 今約本末相資等義. 現中道

故問也. 答中別不別義. □約理門也. 一云. 前

約證敎. 明一無分別之義故. 若爾證敎云何

別耶. 如是問也. 訓德之意. 則此第四問答以

下. 有四段義. 謂從問如上所言. 至是故不別

者標也. 問若如是. 至二俱不相防者釋也. 說

與不說等者結也. 是故經云下引證也. 標中

初標證敎相對. 以明別義. 後標本末相對. 以

明不別. 二釋中有五. 一問若如是. 至與本不

異者. 釋本末相對. 二與本不異. 至不說而說

者. 是寂用無□釋義說相對. 三不說而說. 至

說則非說者. 釋上證分亦是可說. 敎分亦是

不可說義. 四說卽非說至不說卽不可得者.

釋證敎兩法性. 在中道一味之義也. 五二俱

不可得者. 現種種不□一味故. 具說不說也.

此上五段釋句. 准於五重海印也. 三結中說

與不說義說二大生與不生願善決定. 六決

定處動與不動者. 根本入九入等也

大記云. 第五問答中. 問意則前問答中. 但明

緣起. 無性與本不異不現. 其本與末不異. 故

欲現此義起此問也. 答中先總答其義. 若爲

者牒問. 所證在言下廣答. 此廣答中. 幷現前

中別不別之義. 於中有二. 先明敎證中道. 後

亦可正說下. 現正義正說無二中道. 此正義

正說者. 一云. 正義內證正說外化也. 然正義

則一乘. 正說則三乘也. 諸法實相不在言中

者. 問以言爲義. 則言是中道. 何云實相不在

言耶. 答. 言義究竟之處. 言正是義. 卽是中

道故. 云不在言也. 在機益故. 名無眞性者.

中	欄

非是牒上不在眞性爲無眞性. 約無自性之

實故. 云無眞性也. 離名性故. 名而無名下. 牒

現諸法實相. 不在言中之義名無眞性故下.

牒現言說之法不在眞性之義也

法記云. 中道者通言非言. 何以故. 諸法實相

不在言中等者. 問. 中道與實相何別. 答. 中道

則旣云通言非言. 故通於證敎實相. 則旣不

在言. 故唯是證也. 謂以義爲敎. 敎外無義.

敎無側故. 敎是中道. 義亦如是故. 是證中道

也

大記云. 第六問答中. 前後兩義者. 約亦可正

說法中. 以上爲前義. 以下爲後義也. 本末相

卽等者. 本則佛也一乘也. 末則衆生也. 小乘

三乘也. 此等總是法性家內眞實德用故也.

名義互爲客者. 一切諸法不出名義也. 爲定

執名義自性之人現其互相爲客. 無有自性

之道理也. 自體無名眞源者. 正是證分. 兼是

緣起無住別敎也. 問. 眞源則本未相資之所

現故深也. 相資之本. 雖云是證. 而猶淺耶.

答. 且順三乘作是說耳. 若約實則同是一處

也. 以此中道化衆生者. 究竟正是一乘故. 云

能化所化宗要在此也

法記云. 本末相卽者. 熟敎中. 泯依本所起之

末. 還歸於本方現一心. 寄彼以現一乘證敎

二法性在中道也. 名義互爲客者. 初敎中. 以

名義互憑客. 現名及義無我道理. 寄彼以現

一乘證敎二法無自性義也. 所現道理不異

能詮方便別者. 初敎熟敎所立義別. 而寄彼

所現無我及中道之義. 以現一乘證敎無二

下	欄

之義故也

第七問答中問意. 則泯差別歸中道. 終敎之

中得論此義. 然約最極故. 云此義當頓敎宗

也. 答. 意則維摩拂文殊之言. 默於一寂. 八會

佛默不動言說之默故別也. 謂泯其說與不

說名義本末令歸中道者. 且順三乘之說. 若

約一乘實意. 則不動名義本末. 卽是法性家

內眞實德故. 不當頓敎宗也

法記云. 且護分別故. 順三乘說等者. 直令三

乘之人. 捨其所習入於一乘. 恐難信受故. 以

方便寄順其執護分別也. 一云. 雖下四敎總

是實德. 若言小乘及初敎等卽是一乘. 則稱

其所習增分別故. 寄彼三乘差別病. 盡頓敎

義說故. 云且護分別. 故順三乘說. 蓋是智者

勝妙能也

如說修行(至)名曰爲家. 大記云. 如說修行得

聖者意者. 修行趣證方得. 諸佛欲令群迷畢

竟終至法性家故. 施設言敎之大意也. 法性

眞空者. 約究竟則證分法性家也. 然此中意

不分證敎. 總明類者修行方便. 故通證敎也.

法界陀羅尼者證分. 因陀羅尼家等者敎分.

無住別敎也

融記云. 宅者證分. 舍者緣起分也. 法界陀羅

尼家者理也. 因陀羅尼及微細等者事也. 謂

約一法全攝法界無側無遺者. 法界陀羅尼

也. 一一法法重重相攝無盡無盡者. 因陀羅

尼也. 於一法中一切諸法. 齊頭□現者微細

也. 聖者所依住故. 名曰爲家者. 十玄門也.

問. 此十玄門爲是敎分亦證分耶. 答. 若約自

經數: 一八八七

經名: 法界圖記叢髓錄卷下之二

頁數: 七五五

上	欄

證則證分. 爲他施設則敎分也

法界圖記叢髓錄卷下之一

法界圖記叢髓錄卷下之二

文云. 二得益. 謂陀羅尼者. 總持故. 如下數

十錢法中說. 實際者窮法性故. 中道者融二

邊故. 坐坐者攝一切故. 安坐法界十種涅槃

廣大寶床. 攝一切故. 名曰坐床. 寶者可貴故.

床者攝持義故. 十種涅槃者. 如下經離世間

品說. 舊來不動者舊來成佛義故. 所謂十佛

如花嚴經說. 一無著佛. 安住世間成正覺故.

二願佛出生故. 三業報佛信故. 四持佛隨順

故. 五涅槃佛永度故. 六法界佛無處不至故.

七心佛安住故. 八三昧佛無量無著故. 九性

佛決定故. 十如意佛普覆故. 何故十數說欲

現多佛故. 此義諸法之眞源究竟之玄宗. 甚

深難解且可深思. 問具縛有情未斷煩惱未

成福智. 以何義故舊來成佛耶. 答煩惱未斷

不名成佛. 煩惱斷盡福智成竟. 自此已去名

爲舊來成佛. 問斷惑云何. 答如地論說. 非初

非中後前中後取故. 云何斷. 如虛空. 如是斷

故未斷已還不名爲斷. 旣斷已去名爲舊來

斷也. 猶如覺夢睡悟不同. 故建立成不成斷

不斷等. 其實道理諸法實相. 不增不減本來

不動. 是故經云. 煩惱法中不見一法減. 淸淨

法中不見一法增. 是其事也. 有人說云. 如是

中	欄

等經文. 約卽理說非卽事說. 若約三乘方便

敎門合有此義. 若依一乘如實敎門不盡其

理. 理事冥然一無分別. 體用圓融常在中道.

自事以外何處得理. 問三乘敎中亦有寂而

常用. 用而常寂. 如是等義. 何故上云遍卽理

門. 不卽事中不自在耶. 答理事相卽故有如

是義. 非謂事事相卽. 何以故. 三乘敎中欲治

分別病. 會事入理爲宗故. 若依別敎一乘. 理

理相卽. 亦得事事相卽. 亦得理事相卽. 亦得

各各不相卽. 亦得何以故. 中卽不同故. 亦有

具足理因陀羅及事因陀等法門故. 十佛普

賢法界宅中. 有如是等無障□法界法門. 極

自在故. 其餘逆順主伴相成等法門. 准例相

攝隨義消息. 若欲觀緣起實相陀羅尼法者.

先應學數十錢法. 所謂一錢乃至十錢. 所以

說十者欲現無量故. 此中有二. 一者一中十

十中一. 二者一卽十十卽一. 初門中有二. 一

者向上來. 二者向下去. 言向上來中有十門

不同. 一者一. 何以故. 緣成故. 卽是本數. 乃至

十者一中十. 何以故. 若無一十卽不成. 仍十

非一餘門亦如是. 准例可知. 言向下去中亦

有十門. 一者十. 何以故. 緣成故. 乃至十者十

中一. 何以故. 若無十一卽不成. 仍一非十故

餘亦如是. 如是往反勘當卽知. 一一錢中具

足十門. 如本末兩錢中具足十門. 餘八錢

中准例可解. 問旣言一者. 何得一中名爲十

耶. 答大緣起陀羅尼法若無一. 一切卽不成.

故定知如是其相. 如何所言一者. 非自性一

緣成故一. 乃至十者. 非自性十. 緣成故十. 一

下	欄

切緣生法無有一法定有自性. 無自性故卽

不自在. 不自在者卽生不生不生生. 不生生

者卽是不住義. 不住義者卽是中道義. 中道

義者卽通生不生. 故龍樹云. 因緣所生法. 我

說卽是空. 亦說是假名. 復是中道義. 卽其義

也. 中道者是無分別義. 無分別法不守自性

故. 隨緣無盡亦是不住. 是故當知. 一中十十

中一. 相容無□. 仍不相是. 旣一門中具足十

門. 故明知. 一門中有無盡義如一門. 餘亦如

是. 問一門中攝十盡不盡. 答盡不盡所以者

何. 須盡卽盡須不盡卽不盡故. 其義云何. 以

一事辨一多故卽盡. 以異事辨一多故卽不

盡. 又一事中一多義不相是. 卽是多一事故

卽. 是一四句護過去非. 現德准之可解. 異事

亦准同. 問須者何義. 答須者緣成義. 何以

故. 因緣法一不差失. 別別諸事門中准例如

是. 緣起妙理應如是知故. 第一門訖. 第二門

此中二門. 一者向上去. 二者向下來. 初門中

十門不同. 一者一. 何以故. 緣成故. 乃至十

者一卽十. 何以故. 若無一十卽不成故. 緣成

故. 第二門中亦有十門. 一者十. 何以故. 緣

成故. 乃至十者十卽一. 若無十一卽不成故.

餘者准例. 以此義故當知. 一一錢中具足十

門. 問如上多門一時俱圓耶. 前後不同耶. 答

卽圓卽前後不同. 何故如是. 須圓卽圓. 須前

後卽前後. 何以故. 法性家內德用自在無障

□故. 由緣成故. 皆得如是. 問如上所說來去

義. 其相云何. 答自位不動而□來去. 何以故.

來去者隨緣義. 卽是因緣義. 不動者向本義.

經數: 一八八七

經名: 法界圖記叢髓錄卷下之二

頁數: 七五六

上	欄

卽是緣起義. 間因緣焉緣起何別. 答亦別亦

同. 所謂別義者. 因緣者隨俗差別. 卽是因緣

相望. 現無自性義. 正俗諦體也. 緣起者順性

無分別. 卽是相卽相融. 現平等義. 正順第一

義體也. 俗諦無自性故順第一義. 是故經云.

隨順觀世諦. 卽入第一義諦. 卽其義也. 別義

如是. 同義如前龍樹釋. 就一一錢中. 依同

時具足等十門. 以□轉者准之可解. 十門如

下說. 如錢中第一乃至第十不同. 而相卽相

入無□相. 成雖因果理事人法解行敎義主

伴等衆多門別. 而隨托一門盡攝一切. 餘義

准之. 上來數錢法者. 且依遍計事錢. 現示依

他因緣緣起錢也. 亦可依指示緣生一切諸

法終不可得. 執遍計物迷緣起法. 現法逗留

全別. 經云. 初發心菩薩一念功德不可盡者.

如第一錢. 何以故. 約一門現無盡故. 何肉無

量無邊諸地功德者. 如第二錢已去. 何以故.

約異門說故. 初發心時便成正覺者. 如一錢

卽十故. 何以故. 約行體說故. 問初發心菩薩

者. 信地菩薩. 卽是弟子位. 成正覺者佛地. 卽

是大師位. 高下不同位地全位. 何故同處□

頭脚耶. 答三乘方便法焉. 圓敎一乘法. 法用

逗留各別不得雜用. 其義云何. 三乘法者頭

脚各別. 阿耶兒子年月不同. 何故如是. 約相

說故. 生信心故. 圓敎一乘法者頭脚總一. 阿

耶兒子年月皆同. 何以故. 由緣成故. 約道理.

說故. 問一者何義. 答一者一無分別義. 又問.

同者何義. 答同者不住義. 無分別不住故. 始

終同處師弟□頭. 問同處□頭者何義. 答同

中	欄

處□頭者不相知義. 何以故. 無分別故. 又

問. 無分別者何義. 答無分別者緣生義. 卽是

始終等是無二無別. 何故如是. 一切緣生法

無有作者. 無有成者. 無有知者. 寂用一相高

下一味. 猶如虛空. 諸法法爾舊來如是. 是故

經云. 觀一切法不生不滅. 因緣而有. 如是

等文是其義也. 問所以得知信位菩薩. 乃至

佛同處□頭. 如下經云. 初發心時便成正覺.

亦如地論釋. 信地菩薩乃至佛六相成故. 明

知有如是義. 六相如上. 此語欲入法性家要

門. 開陀羅尼藏. 好□匙故. 上來所明者. 唯

現示一乘陀羅尼大緣起法. 亦可論一乘無

□. 辯才體非三乘分齊. 問初敎已去. 一切諸

法卽空卽如一無分別. 何故上言頭脚各別

耶. 答非無此義未圓故. 從下爲言. 問所以得

知自三乘以外. 別有圓敎一乘分齊. 如下經

云. 一切世界群生類. 鮮有欲心聲聞道. 心緣

覺者轉復少. 心大乘者甚又布有. 心大乘

者猶爲易. 能信是法甚爲難. 若衆生下劣其

心厭沒者. 示以聲聞道. 令出於衆苦. 若復

有衆生. 諸根小乘利樂於因緣法. 爲說□支

佛. 若人根明利有大慈悲心. 饒益於衆生. 爲

說菩薩道. 若有無上心. 決定樂大事. 爲示

於佛說. 說無盡佛法. 聖言如掌明珠. 不須驚

怪. 問一乘三乘分齊別義. 因何得知. 答且依

十門卽知也. 一同具足相應門. 於中有十門.

所謂人法理事敎義解行因果. 此等十門相

應無有前後. 二因陀羅網境界門. 此中具前

十門. 但義從喩異耳. 餘可准之. 三□密隱現

下	欄

俱成門. 此亦具前十門. 但義從緣異耳. 四微

細相容安立門. 此亦具前十門. 但義從相異

耳. 五十世隔法異成門. 此亦具前十門. 但義

從世異耳. 六諸藏純雜具德門. 此亦具前十

門. 但義從門異耳. 七一多相容不同門. 此亦

具前十門. 但義從理異耳. 八諸法相卽自在

門. 此亦具前十門. 但義從用異耳. 亦可依

性. 九唯心□轉善成門. 此亦具前十門. 但義

從心異耳. 十托事現法生解門. 此亦具前十

門. 但義從智異耳. 餘可准之. 上十門玄□皆

別異. 若敎義分齊焉此相應者. 卽是一乘圓

敎及頓敎攝. 若諸敎義分齊與此相應而不

具足者. 卽是三乘漸敎攝. 如是知也. 如是十

門具足圓者如花嚴經說. 餘廣義者. 如經論

疏抄孔目問答等分別也

一乘法界圖合詩一印. 依花嚴經及十地論.

表圓敎宗要. 總章元年七月十五日記. 問何

故不著集者名字. 答表緣生諸法無有主者

故. 又問. 何故存年月名. 答示一切法依緣生

故. 又問. 緣從何處來. 答從顚倒心中來. 顚

倒心從何處來. 從無始無明來. 無始無明從

何處來. 從如如來. 如如在何處. 如如在自法

性. 自法性以何爲相. 以無分別爲相. 是故一

切法尋常在中道. 無非無分別以此義故. 文

首詩言. 法性圓融無二相乃至舊來不動名

爲佛. 意在於此. 所以依詩卽虛現實. 故誓願.

見聞修集一乘普法名字及義. 以斯善根□

施一切衆生. 普熏普修盡衆生界. 一時成佛

所謂十佛至甚深難解. 大記云. 所謂十佛者.

經數: 一八八七

經名: 法界圖記叢髓錄卷下之二

頁數: 七五七

上	欄

若以佛字印印之則證分. 十佛若以普字印

印之則是敎分十佛也

法記云. 一無著佛. 安住世間成正覺故者. 無

著卽著著而無著也. 安住世間者. 三乘中出

世成佛故. 非安住一乘中以三世間爲自身

心. 故云安住世間也. 以證心看只是心耳. 無

所對境是爲著也. 非如分別意識取著別境

也. 無著卽著者. 雖心不見境. 而一切境無非

我心也. 著而無著者. 一切無非我心之日. 凡

所趣向約約無側也. 成正覺者. 猶如眼識. 以

眼根塵爲體. 而不爲膿血皮膚. 不淨所染成

淨眼識. 若針耳孔許除膿血. 則淨眼不成. 智

正覺者亦復如是. 以三世間爲自身心. 而不

爲衆生. 業煩惱所染得成正覺. 然大緣起中

隨去一法. 一切諸法擧體不立. 故於衆生業

惑煩惱. 若云一物不成正覺也. 二願佛出生

故者. 海印中出生三世間一切諸法. 又三世

間一一之法. 出生法界諸法於念念中. 新新

無盡. 無盡故約此義云出生也. 如是法法若

修不修. 一切衆生身心之中常然常然. 所以

如來現見此法者只由願. 故能出生如是法

也. 衆生不見者只由不能願. 故約此出生義

云願佛也. 三業報佛信故者. 世間六道之因.

出世聲聞緣覺菩薩因等爲業. 第九地業行

稠林文可見. 報者六道之果. 聲聞緣覺諸佛

等果爲報. 此乃海印圓明之法. 故云業報佛

也. 一切衆生所以不知自眞佛之在其身心

者. 只由不信. 唯於信心得成業報佛. 故云信

也. 四持佛隨順故者. 若擧一塵側無遺起. 故

中	欄

無側而盡之. 所以者何. 一切諸法無不隨順

一坐故. 若不隨順則此一坐那得盡一切法

乎. 餘諸法中如是准思. 一卽一切一切卽一.

主伴具足無盡自在之道理皆此義也. 約如

是隨擧攝持之義名爲持佛也. 五涅槃佛永

度故者. 三乘中要捨生死方證涅槃. 由是還

沒生死之中. 故非永度也. 謂有二故衆生無

二. 故卽佛是. 故若於生死涅槃之中見有二

者. 何得不沒生死中哉. 一乘中具約吾身別

報. 一眼瞳子卽徹海印究竟之際. 於此以上

更無轉處. 故云永度. 餘一切法約約皆然. 約

如是義爲佛名也. 六法界佛無處不至故者.

若執此舍上棟之西末. 心西分齊盡. 西方虛

空而不得分齊盡. 東方虛空心此西末. 無處

不至. 其西分齊終不可得. 所以者何. 法界西

末故. 西方卽東方故. 餘方皆然. 如此一棟一

切諸法皆亦如是. 一一法法擧擧約約無處

不至. 是法界佛也. 七心佛安住故者. 若心言

時一切諸法無不是心. 此義非. 謂遍於識中

故忘也. 非謂眞心之所成故. 亦非妄心之所

作故. 但心見時只是心耳. 故云. 心佛謂一法

界性起心. 稠林心等也. 三乘中心是緣慮色.

是質□一乘中心. 是種種義也. 色是無質□

義也. 旣心是種種義. 故以心見時無物不心.

旣色是無質□義. 故若色云時無物不色. 若

約濕過海義. 明之過中實而名心. 一切諸法

自位不動. 正卽是心故云安住. 約如是義名

爲心佛也. 八三昧佛無量無著故者. 賢首品

中. 十種大三昧. 及諸會會諸大三昧. 皆爲三

下	欄

昧佛也. 隨一三昧一切諸法無不滿足. 故云

無量. 就無量中. 每一一法隨擧無側. 故云無

著. 依於三昧見法如是. 故名三昧佛也. 九性

佛決定故者. 性謂無住法性也. 一切法法皆

是決定無住之理. 有佛無佛性相常住. 約如

是義而爲佛名也. 十如意佛普覆故者. 娑竭

羅龍王宮殿之中. 有如意寶王. 名出生無盡.

此寶珠王能生海陸一切珍寶及大海水. 大海

之中一切生類此水爲家. 此水爲食. 皆得生

長. 因於大海得有大地. 若河若川及諸池井.

潤益生長一切草木及諸殺果. 養育衆生. 如

其無此無盡寶王. 則海水朝渴穀果焦枯. 水

陸衆生由何能得長養利也. 此如意王唯因

諸佛. 長養衆生本願所生也. 若無諸佛本願

力. 則無此寶王. 故知. 一切衆生所以能得長

養利益者. 皆如意佛之蔭焉養焉之德也. 如

是等義唯吾身心眞佛之所有道理. 以十種

名說示之耳. 此義諸法之眞源者. 問此處尙

有十名耶. 答無也. 謂緣起分有十名耳. 證分

之中無十名也. 問然則此十佛名證分外耶.

答證分之中有實名也. 問十種淨土章云. 欲

知分量准其十佛卽可知之. 其義云何. 答無

著也願也等者. 但說名耳. 佛則不可說. 如是

種種名等但說詮相耳. 土海則不可說故云.

准可知也

大記云. 諸法之眞源者. 緣起分究竟之玄宗

者. 證分也. 此義證敎二分. 通有十佛故也.

若唯證分之中有十佛. 則證分是敎分之源.

故云眞源也. 又秀業之意則眞源. 則智玄宗

經數: 一八八七

經名: 法界圖記叢髓錄卷下之二

頁數: 七五八

上	欄

則境也. 眞智所見之境方得云玄耳. 故云. 甚

深難解也

古記云. 相和尙住大伯山大蘆房時. 爲眞

定智通等. 說行人欲見十佛者. 應先作眼

目通等. 問云何是眼目耶. 和尙曰. 以花嚴

經爲自眼目. 所謂文文句句皆是十佛. 自

此以外心觀佛者. 生生劫劫終不見也. 和

尙曰. 所謂無著佛安住世間成正覺故者.

今日吾五尺之身名爲世間. 此身遍滿虛

空法界. 無處不至. 故曰正覺. 安住世間故.

離涅槃之著成正覺故. 離生死之著. 若約

實而言. 三種世間圓明自在. 故曰無著佛

也. 願佛出生故者. 百四十願. 十□向願. 初

地願. 及性起願等. 皆願佛也. 此佛以無住

爲身故. 無有一物非佛身者. 所謂隨擧一

法盡攝. 一切稱周法界名爲願佛也. 業報

佛信故者. 二十二位之法. 本來不動圓明

照□. 若諸行人能如是信. 卽云信也. 若擧

實道理而說. 上自妙覺下至地獄. 皆是佛

事. 是以若人敬信此事. 可Ｃ業報佛也. 持

佛隨順故者. 法界森羅諸法雖云無盡. 若

以海印印定. 則唯一海印定法. 彼持我我

持彼. 故云隨順. 是故以世界持佛以佛持

世界. 是名持佛也. 涅槃佛永度故者. 證見

生死涅槃本來平等. 故云永度. 所謂生死

非喧動. 涅槃非寂靜. 是此義也. 法界佛無

處不至故者. 一塵法界. 松木法界. 栗木法

界. 乃至十方三際虛空法界. 總是佛身. 所

謂眞如前際不滅. 後際不生. 現在不動. 如

中	欄

來亦爾. 過去無滅. 未來無生. 現今無動. 無

形無相如虛空界. 不可量故. 百千萬劫已

說. 今說當說. 終不可盡. 無有邊際故. 曰法

界佛也. 心佛安住故者. 息心卽佛起心非

佛. 如人以水淨器. 不知能淨濁水也. 水淨

影明. 水濁影昏. 心法亦爾. 息心法界圓明.

起心法界差別. 是故心安住則法界. 諸法

現於吾五尺身也. 三昧佛無量無著故者.

海印三昧之法擧擧約約無住著故. 曰無

量無著三昧佛也. 性佛決定故者. 法性有

二. 所謂大性及與小性. 何者若一法起竟.

三世際無內無外. 故曰大性. 一法之位遍

一切中方得成者. 是名小性. 所謂一柱盡

法界際. 但是柱者名爲大性. 此一柱中椽

Ｃ瓦等諸位現者. 名爲小性也. 如意佛普

覆故者. 如大龍王有大寶王. 若無此寶一

切衆生無所衣食故. 五穀九穀千種萬種

□成熟者. 唯此室王之德也. 如意佛恩亦

如是也

貞元經吉祥雲知識疏云. 問法門無量. 何

以初友便敎念佛. 答略有十義. 一念佛三

昧衆行先故. 二依佛方能成勝行故. 三功

高易就以將寸物故. 四觀通深淺能遍攝

故. 五消滅重障爲勝緣故. 六[&FFFF]#兼人法易

加護故. 七十地菩薩皆念佛故. 八三寶吉

祥經初說故. 初此念佛海雲說法. 妙住依

僧爲次第故. 九卽心卽佛易一境故. 十爲

表初住緣佛發心樂供養故. (云云)略爲三門.

一明所念差別. 二會釋經文. 三以能念收

下	欄

束. 今初謂. 十身三身爲觀不同. 略爲十種

(云云)言十種者. 一若作是觀佛以法爲身. 淸

淨如虛空. 無念念者卽念眞如. 是念法身.

二花藏世界海法界無差別. 依眞而住不依

國土. 是念性土. 三十蓮花藏塵數相. 此等

皆是念報身相. 四有無盡德. 一一難思念

報內德. 故上經云. 一切威儀中常念佛功

德. 晝夜無暫斷. 如是業應作. 五觀花藏刹

無量寶嚴量周法界. 是念報土. 六或觀佛

相具三十二. 若總若別若逆若順. 丈六千

尺. 此等皆是念化身相. 七十力無畏十八

不共. 此等皆是念化身相. 八餘方淨土水

鳥樹林. 此等皆是念化身依. 九前二是性.

後六是相. 相外無性性外無相. 交徹眞佛

眞土. 是念第九性相無□. 十以性融相相

隨性融. 令前九門合爲一揆. 故德德無盡

相相無窮. 塵塵刹滿猶如帝網是第十念.

重重融攝得後二門. 前皆眞實經. 雖別說

義必該融(云云)第三能念收束. 略有五種. 一

緣境正觀念佛門. 若眞若應若依若正. 皆

是境故稱名屬口. 非眞念故略而不言. 二

攝境唯心念佛門. 是心是佛是心作佛. 諸

佛正遍知海. 從心想生. 肉心佛衆生三無

差別. 三心境俱泯念佛門. 心卽是佛心卽

非心. 佛卽是心佛亦非佛. 非心非佛遠離

一切故. 無所念方爲眞念. 四心境無□念

佛門. [&FFFF]#照事理存亡無□等. 眞門之寂寂

何佛何心. 鑒事理之明. 明常心常佛. [&FFFF]#亡

正入寂照[&FFFF]#流. 五重重無盡念佛門. 理旣.

經數: 一八八七

經名: 法界圖記叢髓錄卷下之二

頁數: 七五九

上	欄

無盡以理融事. 事亦無盡. 故隨一門攝一

切門融. 斯五門以爲一致. 卽是此中能念

之心. 與前十佛境合. 非合非散涉入重重

難思境也. 念佛一門諸敎攸讚. 理致深遠

世多共行. 故復略□無厭繁說(云云). 普賢知

識疏云. 第一禮敬諸佛文三段者. 第一牒

名由心恭敬. 運於身口而遍禮故. 除我慢

障起敬信. 善勒那三藏說七種禮. 今加爲

十. 謂一我慢禮. 如□上下無恭敬心. 二唱

和禮. 高聲喧雜辭句渾亂. 此二非儀. 三恭

敬禮. 五輪著地捧足殷重. 四無相禮. 深入

法性離能所相. 五起用禮. 雖無能所普運

身心. 如影普遍禮不可禮. 六內觀禮. 但禮

身內法身眞佛. 不向外心. 七實相禮. 若內

若外同一實相. 八大悲禮. 隨一一禮普代

衆生. 九總攝禮. 攝前六門以爲一. 觀十無

盡禮入帝網境. 若佛若禮重重無盡

錐穴問答云. 問自未來佛還化自現在者.

以何文知乎. 答纓絡經第八地菩薩云. 自

見己身. 當果諸佛摩頂說法故. 則聖說九

然可知. 又旣諸經云. 三世諸佛拜敬故. 諸

罪業滅未來諸佛者何乎. 問此他已成佛

拜義. 何爲自未成佛乎. 答拜他佛之義非

無而遠疏. 所以者. 凡諸佛爲衆生說佛德.

意爲欲衆生自亦得彼果. 故令修行. 是故

衆生望自當來所得之果德. 爲欲得彼不

惜身命修行. 不爲得他佛果故修行. 是故

正令吾發心修行. 佛但吾當果已成佛. 非

他佛也. 此義不疑怪也. 又他已成佛. 卽是

中	欄

自當果佛. 所以者何. 他成佛時卽得三世

佛平等果. 又吾當果佛卽是他今成佛. 所

以者何. 吾得當果佛時. 卽得三世佛平等

法. 故如是轉展更互平等. 平等無差別果

德. 又此吾佛. 於一切法界有情無情中. 全

全卽作在. 無一物非吾體佛故. 若能拜自

體佛者. 無物不所拜. 此甚大要常可思之

自體佛觀論云. 問何自性界. 何自體佛耶.

答無住自性界. 實相自體佛. 問此自體佛

何觀耶. 以偈答曰. 諸緣根本我. 一切法源

心. 語言大要宗. 眞實善知識. 問此義云何.

答一切法源心. 是自體佛. 大要宗. 是自體

圓因. 眞實善知識. 是自體滿果. 具三義故

我也. 此卽自體佛也. 問此佛果有修耶. 不

修耶. 答不簡修不修. 不擇情非情. 三世間

不動故. 問此佛化度衆生耶. 答大虛之內

諸法無不大虛. 是故如虛空化虛空. 是名

自體佛化也(一本云自體佛內無不自體佛者. 是名自體佛化耳)問不知

云何語言乎. 答如汝不知語言. 此言甚大

也. 問此言云何. 答如緣起際言也. 問何緣

起際耶. 答我心是動. 大虛不動. 離動不動

爲緣起際也. 問約緣起際其法常然. 初修

之人何遊其心耶. 答約法論離修不修也.

試明初趣(一本云初起)我心及我身令相語言也.

謂將心而尋身. 將身而尋心. 心遍於身. 身

遍於心. 然名爲語言也. 問相遍故更無所

語. 何曰語言耶. 答心言時言以外無所語.

身言時言以外無所語. 是故無言言無聞

聞也. 問此但我心我身. 何云一切法源耶.

下	欄

答心我心邊際盡法界際. 我身四大亦復

如是. 問若如是者唯我身心. 何云眞實善

知識耶. 答法界諸法無不我身心. 皆順名

爲善知識也. 問若爾則無迷悟. 別何名佛

耶. 答有二故衆生無二. 故卽自體佛. 如是

觀者爲正觀也. 大法界緣起者. 諸緣根本

我佛寶. 一切法源心僧寶. 語言大要宗法

寶. 眞實善知識. 此大法界緣起義. 心得人

雖往來道四生決定不疑畏. 此云自體三

寶. 謂身業佛寶. 口業法寶. 意業僧寶. 佛

者謂緣合成故. 法者一切法湧出故. 僧者

一切法中無障□故. 此佛仕人三業袈裟

著. 身業五條口業七條意業九條. 如是三

袈裟著一切處. 此佛仕人不久窮. 實法界

法見也. 復見見處處三種世間具得也. 故

三種世間無不是也

具縛有情(至)隨義消息. 大記云. 具縛有情未

斷煩惱未成福智. 以何義故. 舊來成佛耶者.

起此問意. 若約十佛. 則法界諸法無非是佛.

然此今日我等盲冥凡夫何能. 卽是十佛耶.

如是難也. 答意則超情之法. 反情卽是. 若反

情見法界圓明. 一切衆生煩惱斷盡. 福智成

竟. 豈非佛耶. 如是答也. 凡如是問答意者. 寄

彼三乘斷障成佛之義. 欲現一乘舊來成佛

也. 問爲是未來斷煩惱耶. 爲知本來煩惱不

動耶. 答知本來斷耳. 以覺者不見夢人. 所見

五尺鬼故. 問然則違於所引經中. 煩惱法中

不見一法減之義耶. 答本來無故云何見減.

眞記云. 非初非中後者. 分三刹那心所斷障.

經數: 一八八七

經名: 法界圖記叢髓錄卷下之二

頁數: 七六○

上	欄

如初刹那擧智心障. 無非智體不可得斷. 中

後亦爾故也. 前中後取故者. 不斷而斷故也.

如虛空. 如是斷者. 若寄位云則虛空者. 無物

義故無能所斷. 爲如虛空斷也. 約一乘則虛

空者. 無側義故智與障體互無側也. 以無側

義爲如虛空. 如是斷耳

法記云. 猶如覺夢睡悟不同者. 如有二人共

在一床. 一人初初不睡. 故三時心夢. 初時不

得. 中後亦爾. 其一人則竟夜睡. 故三時□夢.

如是約一乘斷障成佛. 則全他爲自而□覺.

故初初不睡. 全自爲他而□夢. 故常宗不悟.

是故三乘斷障者. 不及斷於未斷之處. 一乘

及斷未斷之處. 三乘之佛不及斷者. 自相續

外衆生之障. 一乘之佛及斷之處. 是自所證

衆生海之障也. 一切衆生今日發心斷障修

證. 卽是諸佛不盡門德也. 其實道理諸法實

相不增不減者生佛旣共一法性床. 雖云衆

生無所缺剩. 雖云諸佛無所添除故也. 理理

相卽等者. 前三句卽門. 後一句中門也. 問理

理相卽者二空□耶. 答不□也. 問若爾不相

卽耶. 答相卽故不□也

大記云. 十佛普賢法界宅者. 卽上法性家. 及

法界陀羅尼家等. 正約外化而通內證也. 其

餘逆順主伴相成等者. 逆則五熱衆□. 順則

十度正行等也. 以此爲首. 通取一切無盡之

法故云准例. 相攝隨義消息欲觀緣起(至)逗留

全別. 大記云. 若欲觀緣起乃至數十錢者. 開

宗云. 數十錢法治執. 著病之第一藥成無□

德之最勝門也. 解云. 若得體達此數錢之法

中	欄

者. 於諸境界日用之中. 隨所聞見不取不著.

一一毛孔一一塵中. 見一切佛聞一切法. 起

心動念擧足下足. 凡所施爲無非究竟滿足

佛事. 故云治病之第一藥成德之最勝門也

古記云. 雲華尊者曰. 有一樓觀. 內莊一乘

外嚴三乘. 此中有門. 名曰覺門. 向菩提樹.

而諸衆生妄想纏縛以障此門. 由如是故

不見一乘珍寶莊嚴. 是故天親菩薩. 以六

相□匙示開此門. 而天竺人未解六相. 故

以其所習悉曇章總持之法而誨示也(已上).

東土之人又不解其悉曇章總持之法. 是

故雲華尊者. 以其所習敎錢之法而指示

也. 問此悉曇章及數錢之喩. 於聖敎中有

耶無耶. 答有之也. 謂悉曇之喩十地品中

說之數法之喩. 第四會精進林菩薩頌曰.

比如算數法增一至無量數. 法無體性智

惠故差別. 問此錢之中. 何是遍計. 何是因

緣耶. 答如是十錢第一第二乃至第十皆

有自性故. 取一則無一取二則無二等者.

是遍計錢也. 因緣錢者. 此一錢位具中卽.

故若無餘九卽此一錢亦不得成. 是故此

一錢卽是無盡之一也問以此十錢之喩

初導童蒙方便云何. 答和尙告童蒙曰. 汝

先□列十錢. 其人應命□列. 和尙曰. 此十

錢爲是自性十耶. 爲是緣起無性十耶. 其

人白云. 此錢實是自性十也. 和尙曰. 莫作

是說. 此十乃是緣成十. 故一一具十耳. 然

其迷人未會此意. 和尙告曰. 若此十錢悉

是自性十箇錢者. 汝當數之. 迷人應命數

下	欄

其錢云. 一二乃至十也. 爾時和尙去□第

1一一錢. 問有幾耶. 白云只有九耳. 和尙

曰. 汝可更數. 其不數云. 一二乃至九. 和

尙曰. 汝前旣云. 此十定是自性之十. 何故

汝令以前第二爲第一. 乃至前十爲九耶.

白云. 由和尙去□一錢故爾. 於是和尙還

置一錢. 問有幾何. 答有十也. 和尙曰. 汝應

復數. 彼人承命復數之云. 一二乃至十白

云. 和尙去□一錢時. 以第二爲第一時. 和

尙還置一錢. 亦得復以第一爲第二等. 然

則非自性十應. 是由一有十由十有一. 是

故一一緣起無性耳

法融云. 一者向上來者. 一云. 此門初錢但有

去義無來義. 第十錢中但有來義無去義. 一

云. 反此也. 謂初錢有力將十錢來故云來. 第

十錢有力將十錢云故云去也. 本數者. 問本

一擧本數何別. 答位不授時呼一則十皆應

云. 吾亦一. 吾亦一故授第一乃至第十等位

時. 以第一之一本是一. 故授第一位. 故云本

數一也. 又以數十之初一故云本一也

大記云. 一者一乃至卽是本數者. 問何知初

一受本法名耶. 答佛自證法離一二詮. 而不

守自性隨緣成時. 若呼一則全法界是一也.

旣授位云. 一也二也乃至十也. 故云. 初一得

受稱本法名也. 問旣橫列十錢. 隨我所擧爲

初而數. 故十皆本數耶. 答旣隨所擧爲初而

數. 方爲本數. 由隨所擧次第受二三等名. 故

是未數也. 問若此和尙以一爲本. 則經中比

如數法. 十皆悉是本數之文如何通耶. 答是